ai4bharat/Pralekha huggingface dataset:
பிரதமர் அலுவலகம்
திரு மண்ணாத்து பத்மநாபனின் நினைவு நாளில் பிரதமர் அவருக்கு அஞ்சலி
திரு மண்ணாத்து பத்மநாபனின் நினைவு நாளை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், “திரு மண்ணாத்து பத்மநாபனின் நினைவு நாளன்று அவருக்கு எனது அஞ்சலிகள். சமூக நலனுக்கும் இளைஞர்களின் வளர்ச்சிக்காகவும் அவரது நெடுங்கால பங்களிப்பை நாம் நினைவு கூர்கிறோம். அவரது வளமான சிந்தனைகள் ஏராளமானோருக்கு தொடர்ந்து ஊக்கமளிக்கின்றன”, என்று தெரிவித்துள்ளார்.
சிறப்பு சேவைகள் மற்றும் கட்டுரைகள்
சாம்பியனுடன் சந்திப்பு: பாராலிம்பிக் வீரர் மாரியப்பன் பங்கேற்பு
பிரதமர் அளிக்கும் ஊக்கத்தால் அடுத்த ஒலிம்பிக் போட்டியில் கிராமப்புற விளையாட்டு வீர்ர்கள் அதிக அளவில் பங்கேற்று, இந்தியா 100 பதக்கங்கள் வரை வெல்ல வாய்ப்பிருப்பதாக பாராலிம்பிக் வீர்ர் மாரியப்பன்தெரிவித்துள்ளார்.
கிராமப்புற இளைஞர்களிடையே விளையாட்டு மீதான ஆர்வத்தை அதிகரிக்கச் செய்யும் விதமாக, சாம்பியனை சந்தியுங்கள் என்கிற தொலைநோக்குத் திட்டம் பிரதமர் திருநரேந்திர மோடியால் அறிமுகம் செய்யப்பட்டுள்ளது. ஒலிம்பிக் மற்றும் பாராலிம்பிக் சாதனையாளர்கள் தங்களது சொந்த ஊர்களில் மாணவர்களை சந்தித்து கலந்துரையாடும் விதமாக இந்நிகழ்ச்சி வடிவமைக்கப்பட்டுள்ளது. இதன்படி, பாராலிம்பிக் உயரம் தாண்டுதல் போட்டியில் இருமுறை பதக்கங்களை வென்று சாதனை படைத்தவரான, சேலம் மாவட்டம் பெரிய வடகம்பட்டி கிராமத்தைச் சேர்ந்த மாரியப்பன், சேலம் மாவட்டம் அழகாபுரத்தில் இன்று பள்ளி மாணவர்களை சந்தித்தார். இந்நிகழ்ச்சியில் பங்கேற்க வந்த மாரியப்பனுக்கு நூற்றுக்கணக்கான விளையாட்டு வீர்ர்கள் தேசியக் கொடியை அசைத்து பேண்டு வாத்தியம் முழங்க உற்சாக வரவேற்பு அளித்தனர்.
இதனையடுத்து நடைபெற்ற நிகழ்ச்சியில், ஒலிம்பிக் வீர்ர்களிடையே பிரதமர் ஆற்றிய உரையின் தொகுப்பு ஒளிபரப்ப்பட்டது. மேலும், ஆராக்கிய உணவு முறை, விளையாட்டு வீர்ர்கள் மேற்கொள்ள வேண்டிய பயிற்சி முறைகள் குறித்த வீடியோக்கள் ஒளிபரப்பப்பட்டது. ஆரோக்கிய இந்தியா வினாடி வினா போட்டி நடத்தப்பட்டு, சரியான பதிலை தெரிவித்த மாணவ-மாணவியருக்கு, பாராலிம்பிக் வீர்ர் மாரியப்பன் பரிசுகளை வழங்கினார். இதனைத் தொடர்ந்து, ஒலிம்பிக் போட்டி அனுபவம், உணவு பழக்கம், கிராமத்தில் இருந்து ஒலிம்பிக் வரை செல்லும் போது சந்தித்த சவால்கள் குறித்து மாணவ-மாணவியர் கேட்ட கேள்விகளுக்கு மாரியப்பன் பதிலளித்தார். பின்னர் மாணவ-மாணவியருடன் புகைப்படம் எடுத்துக் கொண்ட அவர், கைப்பந்தும் விளையாடினார்.
பின்னர் செய்தியாளர்களிடம் பேசியபாராலிம்பிக் வீர்ர் மாரியப்பன் கூறியதாவது.
கிராமப் பகுதிகளில் இருந்து அதிக விளையாட்டு வீர்ர்கள் வரவேண்டும் என்பதற்காக பிரதமர் திருநரேந்திரமோடி பல்வேறு முன்னெடுப்புகளை செய்து வருகிறார். பிட்இந்தியா, கேலோ இந்தியா போன்ற பல்வேறு திட்டங்கள் மூலம் கிராமப் பகுதிகளைச் சேர்ந்த விளையாட்டு வீர்ர்களுக்கு அதிக அளவிற்கு வாய்ப்புகள் கிடைத்து வருகின்றன. கடந்த ஒலிம்பிக் போட்டியில் இந்தியாவிற்கு 19 பதக்கங்கள் கிடைத்தன. பிரதமர் மேற்கொள்ளும் தொடர் முயற்சியின் காரணமாக, அடுத்தஒலிம்பிக்போட்டியில்இந்தியாகுறைந்தபட்சம் 100 பதக்கங்களையாவது வெல்லும் வாய்ப்புள்ளது.
அடுத்தபடியாக, உலக சாம்பியன் மற்றும் ஆசியப் போட்டிகளுக்காக தயாராகிவருகிறேன். 2 மீட்டர் உயரத்தை தாண்டுவதை இலக்காக வைத்திருக்கிறேன். சேலத்தில் 10 கோடி ரூபாய் மதிப்பில் செயற்கை இழை ஓடுதள மைதானம் வரவிருக்கிறது. இதன் மூலம் அதிக எண்ணிக்கையிலான வீர்ர்கள் உருவாக வாய்ப்புள்ளது. எனது சொந்த விளையாட்டு அகாடெமியை உருவாக்கும் பணியை தொடங்கியுள்ளேன் என்று மாரியப்பன் தெரிவித்தார்.
இந்நிகழ்ச்சியில் சேலம் மாவட்டத்தைச் சேர்ந்த 100 அரசுப் பள்ளிகளைச் சேர்ந்த மாணவ-மாணவியர் கலந்து கொண்டனர்.
-------
(Visitor Counter : 121
புள்ளியியல் மற்றும் திட்ட அமலாக்கம் அமைச்சகம்
தனி நபர் வருமானம் குறித்த தகவல்கள்
மாநில அரசுகள் / யூனியன் பிரதேச நிர்வாகத்திலிருந்து பெறப்பட்ட சமீபத்திய தகவல்களின்படி, 2020-21 முதல் 2022-23 வரையிலான கடந்த மூன்று ஆண்டுகளுக்கான தற்போதைய மற்றும் நிலையான  விலைகளில் தனிநபர் நிகர மாநில உள்நாட்டு உற்பத்தி  அடிப்படையில் அளவிடப்பட்ட மாநில / யூனியன் பிரதேச வாரியான தனிநபர் வருமானம் முறையே இணைப்பு-1 மற்றும் இணைப்பு-2 இல் கொடுக்கப்பட்டுள்ளது. மேற்குறிப்பிட்ட கடந்த மூன்று ஆண்டுகளில் தனிநபர் வருமானம், தற்போதைய விலைகளில், அனைத்து மாநிலங்கள் / யூனியன் பிரதேசங்களின் அதிகரித்து வரும் போக்கைக் குறிக்கிறது.
மொத்த மதிப்புக் கூட்டல்  பொருளாதார நடவடிக்கைகள் / துறை வாரியாக தொகுக்கப்பட்டுள்ளது, எனவே, கடந்த 5 ஆண்டுகளில் முழு பொருளாதாரத்தின் ஒட்டுமொத்த ஜி.வி.ஏ.வுக்கு அவற்றின் பங்களிப்புகள் இணைப்பு-3 இல் கொடுக்கப்பட்டுள்ளன.
தற்போதைய நிலையில் தனிநபர் நிகர மாநில உள்நாட்டு உற்பத்தி; அடிப்படை ஆண்டு 2011-12.
தமிழ்நாட்டில் 2020-21-ல் ரூ 2,12,174 ஆகவும், 2021-22-ல் ரூ. 2,41,131 ஆகவும், 2022-23-ல் ரூ. 2,73,288 ஆகவும் தனிநபர் வருமானம் இருந்தது.
இந்தக் கால கட்டத்தில் தனிநபர் நிகர மாநில உள்நாட்டு உற்பத்தி;  முறையே தமிழ்நாட்டில் ரூ. 1,43,528, ரூ. 1,54,427, ரூ. 1,66,463 என இருந்தது.
இந்தத் தகவலை மத்திய புள்ளியியல் மற்றும் திட்ட அமலாக்கத் துறை இணை அமைச்சர் ராவ் இந்தர்ஜித் சிங் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
உள்நாட்டு விமானப் போக்குவரத்து அமைச்சகம்
உதான் திட்டத்தின்கீழ் 443 விமானங்களை இயக்கிய ஏர் இந்தியா, அலையன்ஸ் ஏர், இந்திய விமானப்படை, தனியார் நிறுவனங்கள்
லைஃப்லைன் உதான் திட்டத்தின்கீழ், ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் விமான நிறுவனங்கள், 443 விமானங்களை இயக்கியுள்ளன. இவற்றில் 265 விமானங்களை ஏர் இந்தியா மற்றும் அலையன்ஸ் ஏர் நிறுவனங்கள் இயக்கின. இதுநாள் வரை 4,34,531 கிலோமீட்டர் தொலைவுக்கு பயணம் மேற்கொண்டு 821.07 டன் சரக்குகள் கொண்டு சேர்க்கப்பட்டுள்ளன. நாட்டில் உள்ள தொலைதூரப் பகுதிகளுக்கு அத்தியாவசிய மருந்துப் பொருட்களை ஏற்றிச் செல்வதற்கான “லைஃப்லைன் உதான்” விமானங்களை மத்திய சிவில் விமானப் போக்குவரத்து அமைச்சகம் இயக்கி வருகிறது.
மருந்துகள், மருத்துவ உபகரணங்கள் மற்றும் கோவிட்-19 நிவாரணப் பொருட்களை எடுத்து வருவதற்காக கிழக்கு ஆசியாவுடன் வான்வழி பாதை ஏற்படுத்தப்பட்டது. இதன்மூலம், 930 டன்கள் அளவுக்கான மருத்துவ உபகரணங்களை ஏர் இந்தியா நிறுவனம் கொண்டு வந்துள்ளது.
(Visitor Counter : 139
பிரதமர் அலுவலகம்
லண்டனில் உள்ள புகழ்பெற்ற அபே ரோடு ஸ்டுடியோவில் தேசிய கீதம் இசைத்த ரிக்கி கேஜுக்கு பிரதமர் பாராட்டு
லண்டனில் உள்ள புகழ்பெற்ற அபே ரோடு ஸ்டுடியோவில் இந்தியாவின் தேசிய கீதத்தை இசைக்க 100 ஆங்கிலேய இசைக் கலைஞர்கள் அடங்கிய ஒரு ராயல் பில்ஹார்மோனிக் இசைக்குழுவை வழிநடத்தியதற்காக இந்திய இசையமைப்பாளரும், கிராமி விருது பெற்றவருமான ரிக்கி கேஜுக்கு, பிரதமர் திரு நரேந்திர மோடி பாராட்டு தெரிவித்தார்.
ரிக்கி கேஜின் ட்விட்டர் பதிவுக்கு பதிலளித்து பிரதமர் கூறியதாவது:
"அற்புதம். ஒவ்வொரு இந்தியருக்கும் இது நிச்சயம் பெருமை சேர்க்கும்.”
----
ANU/AD/BR/DL
(
தொலைதொடர்பு மற்றும் தகவல் தொழில்நுட்ப அமைச்சகம்
யாஸ் புயல்: தொலைதொடர்பு மீது குறைந்த அளவு பாதிப்பு, புயல் எச்சரிக்கைக்காக தொலைதொடர்பு வசதிகள் அதிகளவில் பயன்படுத்தப்பட்டன
2021 மே 24 மற்றும் 25 அன்று, புயல் எச்சரிக்கை தகவல்களை இலவசமாக பகிர்வதற்காக தொலைதொடர்பு துறையின் பொது எச்சரிக்கை செயல்முறை மேற்கு வங்கம், ஒடிசா மற்றும் ஆந்திரப் பிரதேச மாநிலங்களின் பேரிடர் மேலாண்மை அமைப்புகளால் அதிகளவில் பயன்படுத்தப்பட்டன.
மக்களுக்கு எச்சரிக்கை விடுப்பதற்காக 6 கோடி குறுந்தகவல்கள் உள்ளூர் மொழிகளில் அனுப்பப்பட்டன. இவற்றில் 3.87 கோடி மேற்கு வங்கத்திலும், 2.43 கோடி ஒடிசாவிலும், 36.4 லட்சம் ஆந்திராவிலும் அனுப்பப்பட்டன.
மேலும், தொலைதொடர்பு நிறுவனங்களுடன் இணைந்து தொலைதொடர்பு துறையின் வாயிலாக அவுட்பவுண்டர் டயலர் உள்கட்டமைப்பை பயன்படுத்தி ஒலி வடிவ எச்சரிக்கை தகவல்களும் அனுப்பப்பட்டன.
60 லட்சத்திற்கும் அதிகமான சந்தாதாரர்கள் உள்ளூர் மொழிகளில்  தொடர்பு கொள்ளப்பட்டனர்.
ஆய்வு மற்றும் மீட்பு நடவடிக்கைகள் குறித்த கூட்டங்கள் தொலைதொடர்பு துறை செயலாளர் அளவில் புயலுக்கு முன்பும் இன்று காலை மற்றும் மாலையும் நடத்தப்பட்டன.
தொலைதொடர்பு நிறுவனங்கள் , உள்கட்டமைப்பு நிறுவனங்கள்  மற்றும் அவர்களது சங்கமான டாய்பா இக்கூட்டத்தில் கலந்து கொண்டனர்.
-----
(Visitor Counter : 125
மத்திய அமைச்சரவை
இந்தியா மற்றும் ரஷ்யா இடையே இளைஞர் நலனில் ஒத்துழைப்பு தொடர்பாக கையெழுத்திடப்பட்ட புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
இளைஞர் நலன் தொடர்பாக இந்தியா மற்றும் ரஷ்யா இடையே நடக்கும் பரிமாற்றங்கள், புதிய யோசனகளை பரிமாறிக் கொள்ளுதல், கலாச்சாரங்கள் மற்றும் மதிப்பீடுகளை பரிமாறிக் கொள்ளுதல், மற்றும் மக்களோடு நேரடி தொடர்பை வலுப்படுத்தி, இந்தியா மற்றும் ரஷ்யா இடையே உறவை மேம்படுத்த உதவும்.
இந்த பரிமாற்ற நிகழ்வுகளுக்கான தேர்ச்சி வெளிப்படையான முறையில் நடைபெறும். புரிந்துணர்வு ஒப்பந்தத்தின் அடிப்படையிலான இதன் முடிவுகள் பொதுமக்கள் பார்வைக்கு வெளிப்படையாக வைக்கப்படும்.
இது போன்ற பரிமாற்ற ஏற்பாடுகள் இளைஞர்கள் இடையே சர்வதேச பார்வை மற்றும் அறிவை விரிவுபடுத்தி, இளைஞர் நலனில் நிபுணத்துவத்தை ஏற்படுத்தும்.
பிரதமர் அலுவலகம்
வசந்த பஞ்சமி மற்றும் சரஸ்வதி பூஜையை முன்னிட்டு நாட்டு மக்களுக்கு பிரதமர் வாழ்த்து
வசந்த பஞ்சமி மற்றும் சரஸ்வதி பூஜையை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்துத் தெரிவித்துள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவில், “மகிழ்ச்சி & புதுப்பித்தல் திருவிழாவான வசந்த பஞ்சமியை முன்னிட்டு, எனது நல்வாழ்த்துகளைத் தெரிவித்துக் கொள்கிறேன்” என்று தெரிவித்துள்ளார்.
“ஞானத்தின் புனித அன்னையாக கருதப்படும் சரஸ்வதி தேவி, நம் அனைவருக்கும் அறிவு ஒளி மற்றும் ஞானத்தை கொடுக்கட்டும் என்று நான் பிரார்த்திக்கிறேன்” என்றும் அவர் குறிப்பிட்டுள்ளார்.
குடியரசுத் தலைவர் செயலகம்
சத்தீஸ்கரில் உள்ள ஜிரோப்பூரில் குரு காசிதாஸ் ஜெய்தகமை குடியரசுத் தலைவர் பார்வையிட்டார்.
சத்தீஸ்கர் மாநிலம் ஜிரோத்பூரில் குரு காசிதாஸ் ஜெய்தகமை குடியரசுத் தலைவர் திரு. ராம் நாத் கோவிந்த் இன்று பார்வையிட்டார் . மேலும், ஜிரோத்பூரில் சமூக கட்டிடம் கட்டுவதற்கான பூமி பூஜையில் பங்கேற்றார்.
இந்த நிகழ்ச்சியில் பேசிய குடியரசுத் தலைவர் இந்த பகுதியில் கிட்டத்தட்ட 200 ஆண்டுகளுக்கு முன்பு இருந்த சிதைந்த சமூகத்திற்கு சமூக சீர்திருத்தவாதியாக இருந்தவர் குரு காஸிதாஸ் என்று கூறினார். சமூக தீமைகள் மற்றும் அநீதியை எதிர்த்து நின்ற அவர் ஏழை எளிய மக்களுக்காக போராடினார். அவரது முழக்கம் எளிமையானது: அது, உண்மை மற்றும் உன்னத நடத்தை கடவுளுக்கு ஒத்தது, என்பதுதான். சமூகத்தில் தீண்டாமையை ஒழித்து, சகோதரத்துவத்தையும் சமூக ஒற்றுமையும் உருவாக்குவதற்காக அவர் பணியாற்றினார். மேலும் பெண் உரிமையை வலியுறித்திய அவர் விதவை திருமணத்திற்கு ஆதரவு தெரிவித்தார்.
(Visitor Counter : 77
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன் உணவுத் தொழிலின் நிலைத்தன்மை மற்றும் மீனவர்களின் வாழ்வாதாரம்
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சகத்தின் மீன் வளத்துறை , மத்திய அரசின் விடுதலையின் அமிர்தப்பெருவிழா கொண்டாட்டத்தின் ஒரு பகுதியாக ஜூன் 9 அன்று ‘மீன் உணவுத் தொழிலின் நிலைத்தன்மை மற்றும் மீனவர்களின் வாழ்வாதாரம்’ என்ற தலைப்பில் இணைய கருத்தரங்குக்கு ஏற்பாடு செய்தது. இந்நிகழ்ச்சிக்கு மீன் வளத்துறையின் இணைச் செயலாளர்கள் திரு சாகர் மெஹ்ரா, டாக்டர். ஜே பாலாஜி ஆகியோர் இணைந்து தலைமை வகித்தனர். , இந்நிகழ்ச்சியில் மீனவ சமூகப் பிரதிநிதிகள், ஏற்றுமதியாளர்கள், தொழில்முனைவோர், மீன்பிடி சங்கங்கள், மீன்வளத் துறை அதிகாரிகள், மத்திய அரசு மற்றும் பல்வேறு மாநிலங்கள்/யூனியன் பிரதேசங்களின் மீன்வளத்துறை அதிகாரிகள், மாநில விவசாயம், கால்நடை மருத்துவம் மற்றும் மீன்வளப் பல்கலைக்கழகங்கள், மீன்வள ஆராய்ச்சி நிறுவனங்கள், மீன்வளக் கூட்டுறவு சங்கத்தினர் ஆகியோர் கலந்துகொண்டனர்.
இணைச் செயலாளர் திரு சாகர் மெஹ்ராவின் வரவேற்பு உரையுடன் கருத்தரங்கு தொடங்கியது. மீன் வளர்ப்பில் உற்பத்தி செய்யப்படும் சுமார் 70% மீன் மற்றும் ஓட்டுமீன்களுக்கு புரதம் நிறைந்த தீவனம் அளிக்கப்படுகிறது, இதில் மீன் உணவு முக்கிய மூலப்பொருளாக செயல்படுகிறது என்பதை அவர் விளக்கினார். மீன் உணவு என்பது உயர்தர புரதம், அத்தியாவசிய அமினோ அமிலங்கள், வைட்டமின்கள், அத்தியாவசிய தாதுக்கள்  மற்றும் பிற வளர்ச்சி காரணிகளைக் கொண்ட அதிக செறிவூட்டப்பட்ட சத்தான ஊட்டச்சத்துள்ள உணவாகும். அதன் ஊட்டச்சத்து மதிப்பு காரணமாக, இது பண்ணை விலங்குகளின் உணவில் புரதச்சத்தை அளிக்கும் முக்கிய ஆதாரமாக உள்ளது. ஒவ்வொரு ஆண்டும், சுமார் 20 மில்லியன் டன் மூலப்பொருள் மீன் உணவு மற்றும் மீன் எண்ணெய் தயாரிக்க பயன்படுத்தப்படுகிறது என்று அவர் கூறினார்.
தொழில்நுட்ப அமர்வு, 'மீன் உணவுத் தொழிலின் முக்கிய பார்வை ' என்ற தலைப்பில் கலந்துரையாடலுடன் தொடங்கியது. கூட்டு உணவு உற்பத்தியாளர் சங்கத்தின் நிர்வாகக் குழு உறுப்பினர் திரு நிசார் எப். முகமது, மீன் உணவின் முக்கியத்துவம் மற்றும் தரமான மீன் உணவை எவ்வாறு உற்பத்தி செய்வது என்பது குறித்து விளக்கினார். மீன் உணவில் மீன் கழிவுகளைப் பயன்படுத்துவது நீர் மாசுபாட்டைக் குறைப்பதுடன், விலங்குகளின் நோய் எதிர்ப்பு சக்தியை அதிகரித்து, அவற்றின் இறப்பைக் குறைக்கிறது என்று அவர் கூறினார். இந்திய கடல் மூலப்பொருட்கள் சங்கத் தலைவர் திரு முகமது தாவூத் சைட், அவந்தி ஃபீட் நிறுவனத்தின் தலைவர் மற்றும் நிர்வாக இயக்குனர் திரு. இந்திர குமார், ஐசிஏஆர் மூத்த விஞ்ஞானி டாக்டர். ஆஷிஷ் குமார் ஜா, ஐசிஏஆர்- சிஎம்எப்ஆர்ஐ முதன்மை விஞ்ஞானி ஆக்டர் ஏ.பி. தினேஷ்பாபு உள்ளிட்டோர் மீன்வளத்துறையில் முன்னேற்றம், மேள்கொள்ள வேண்டிய உத்திகள் பற்றி விரிவாக விளக்கினர்.
கருத்தரங்கில், நுண்ணறிவு கலந்த விவாதங்களின் மூலம், துறைசார் உத்திகள் மற்றும் செயல் திட்டங்களை மேலும் மேம்படுத்துவதற்கான தொடர் நடவடிக்கை அம்சங்கள் பற்றி விரிவாகவும், விளக்கமாகவும் விவாதிக்கப்பட்டன.
பிரதமர் அலுவலகம்
ராம நவமியை முன்னிட்டு ஜூனாகத், கதிலாவில் உள்ள உமியா மாதா கோவிலின் 14-வது நிறுவன தின விழாவில் பிரதமர் உரையாற்றுகிறார்
ராம நவமியை முன்னிட்டு, குஜராத்தில் உள்ள கதிலாவில் அமைந்திருக்கும் உமியா மாதா கோவிலின் 14-வது நிறுவன தின விழாவில் 2022-ம் ஆண்டு ஏப்ரல் 10-ம் தேதி மதியம் 1 மணிக்கு பிரதமர் திரு நரேந்திர மோடி காணொலி மூலம் உரையாற்றுகிறார்.
2008-ம் ஆண்டு குஜராத் முதல்வராக இருந்தபோது, பிரதமர் திரு நரேந்திர மோடியால் இந்தக் கோவிலின் திறப்பு விழா நடைபெற்றது. 2008-ல் அவர் வழங்கிய ஆலோசனைகளின் அடிப்படையில், பல்வேறு சமூக மற்றும் சுகாதாரம் தொடர்பான செயல்பாடுகளிலும், இலவச கண்புரை அறுவை சிகிச்சைகள் மற்றும் பொருளாதாரத்தில் நலிவடைந்த நோயாளிகளுக்கு இலவச ஆயுர்வேத மருந்துகள் போன்றவற்றிலும் கோவில் அறக்கட்டளை தனது நோக்கத்தை விரிவுபடுத்தியுள்ளது.
கடவா பதிதார்களின் குல தெய்வமாக உமியா அன்னை கருதப்படுகிறார்.
உள்துறை அமைச்சகம்
வெளிநாட்டினருக்கு அளிக்கப்பட்டுள்ள அனைத்து விசாக்கள் மற்றும் குடியுரிமை சோதனைச்சாவடிகள் வழியாக, ஒரு சில இனங்களை தவிர, வெளிநாட்டில் இருந்து இந்தியா வரும் அனைத்து பயணிகள் வருகைக்கும் விதிக்கப்பட்ட தடை 2020 மே 3ம் தேதி வரையில் நீட்டிக்கப்படுகிறது
நாட்டில் கோவிட் – 19 வைரஸ் பரவல் தொடர்ந்து நீடிப்பதால், மத்திய உள்துறை அமைச்சகம், வெளிநாட்டினருக்கு அளிக்கப்பட்டுள்ள அனைத்து விசாக்களின் முடக்கத்தை தொடர்ந்து 2020 மே 3ம் தேதி வரை நீட்டிக்க முடிவு செய்துள்ளது. இதில், தூதரகத்தை சேர்ந்தவர்கள், அதிகாரிகள், ஐ.நா சபை / சர்வதேச அமைப்புகள், ஊழியர்கள், திட்டத்தைச் சேர்ந்தவர்களுக்கு மட்டும் விதிவிலக்கு அளிக்கப்பட்டுள்ளது.
மத்திய உள்துறை அமைச்சகம், 107 குடியுரிமை சோதனைச்சாவடிகள் வழியாக இந்தியா வரும் அனைத்து பயணிகள் வருகைக்கும் விதிக்கப்பட்ட தடையை 2020 மே 3ம் தேதி வரையில் நீட்டித்து உத்தரவிட்டுள்ளது. இருப்பினும், இந்த தடை, அத்தியாவசிய மற்றும் அத்தியாவசியமற்ற சரக்குகளைக் கொண்டு வரும் வாகனங்கள், விமானங்கள், கப்பல்கள், அனுப்புதல், ரயில்கள் உள்ளிட்டவற்றுக்கு பொருந்தாது. இதில் வரும் பணியாளர்கள், மாலுமிகள், ஓட்டுநர்கள், உதவியாளர்கள், சுத்தம் செய்பவர்கள் உள்ளிட்டோர், கோவிட் – 19 மருத்துவ பரிசோதனைக்கு உட்படுத்தப்படுவார்கள்.
(Visitor Counter : 179
அறிவியல் மற்றும் தொழில்நுட்பத்துறை
இன்ஸ்பயர் கல்வி உதவித் தொகை விவகாரம் :அறிவியல் தொழில்நுட்பத் துறை விளக்கம்
புதுதில்லி ஸ்ரீராம் மகளிர் கல்லூரி மாணவியான திருமிகு ஜி ஐஸ்வர்யா ரெட்டியின் மறைவிற்கு அறிவியல் தொழில்நுட்பத் துறை ஆழ்ந்த இரங்கலைத் தெரிவித்துக் கொண்டுள்ளது.
`இன்ஸ்பயர்’ எனப்படும் அறிவியல் சார்ந்த புதிய ஆராய்ச்சிகளுக்கான திட்டத்தின் கீழ் உயர்படிப்புக்கு உதவித்தொகை கோரி விண்ணப்பித்திருந்த அவர், மிகவும் அறிவான, திறமையான மாணவி. இதற்காகத்தான் அவருக்கு உதவித்தொகை வழங்க முடிவு செய்யப்பட்டது.
முந்தைய ஆண்டுகளைப் போலவே, தகுதி பெற்ற 9,762 மாணவர்களுக்கு கல்வி உதவித்தொகை குறித்த கடிதம் கடந்த ஆகஸ்ட் மாதம் அனுப்பி வைக்கப்பட்டது. இதன்படி, மாணவர்கள் தங்களது வங்கிக் கணக்கு தகவல்களையும், மதிப்பெண் சான்றிதழையும், கல்லூரி அளிக்கும் நன்னடத்தைச் சான்றிதழையும் சமர்ப்பிக்கும்படி கேட்டுக் கொள்ளப்பட்டுள்ளார்கள். இதனடிப்படையில் ஆண்டு முழுமைக்கும் அவர்களுக்கு உதவித்தொகை முறையாக வழங்கப்படுகிறது. துரதிஷ்டவசமாக இந்த ஆவணங்கள் திருமிகு ஐஸ்வர்யாவிடமிருந்து கிடைக்கப் பெறவில்லை.
தகுதி பெற்ற மாணவர்கள் இந்த நடைமுறைகளை குறுகிய காலத்தில் செய்து முடிக்குமாறும், இதன் மூலம் அவர்களுக்கான உதவித் தொகை விரைவில் வழங்கப்படும் என்றும் அறிவியல் தொழில்நுட்பத் துறை கேட்டுக் கொண்டுள்ளது. இந்த விஷயத்தில் அனைத்து நிறுவனங்களும் ஒத்துழைப்பு வழங்கி உரிய நேரத்திற்குள் செயல்படுமாறும் அது கேட்டுக் கொண்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1671689
-----
(Visitor Counter : 222
அறிவியல் மற்றும் தொழில்நுட்பத்துறை
தொழில்நுட்பத் துறைகளில் ஸ்டார்ட் அப்களுக்கு உதவும் வகையில் பல திட்டங்களை அரசு தொடங்கியுள்ளது: மத்திய அமைச்சர் டாக்டர் ஜிதேந்திர சிங்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
தொழில்நுட்பத் துறைகளில் ஸ்டார்ட் அப்களுக்கு உதவும் வகையில் பல்வேறு திட்டங்களை அரசு தொடங்கியுள்ளது. புதுமை மற்றும் தொழில்நுட்பம் சார்ந்த தொழில்முனைவோரை வளர்ப்பதை அறிவியல் மற்றும் தொழில்நுட்பத் துறையால் தொடங்கப்பட்ட திட்டங்கள் நோக்கமாகக் கொண்டுள்ளன, வளம் மற்றும் வேலைவாய்ப்புகளை உருவாக்குவதற்கான புதிய வழிகளை இது உருவாக்குகிறது.
புத்தாக்கம் மற்றும் ஸ்டார்ட்-அப் இந்தியா குறித்த பிரதமரின் தொலைநோக்குப் பார்வைக்கு ஏற்ப, அறிவு சார்ந்த மற்றும் தொழில்நுட்பம் சார்ந்த புதுமையான யோசனைகளை வெற்றிகரமான ஸ்டார்ட் அப்பாக மாற்றுவதை நோக்கமாகக் கொண்ட தேசிய முயற்சி திட்டம் 2016-17-ல் தொடங்கப்பட்டது.
தொழில்துறை ஆராய்ச்சி மற்றும் மேம்பாட்டு கண்டுபிடிப்புகளை ஊக்குவிப்பதற்காக கடந்த ஐந்து ஆண்டுகளில் 7 பொது ஆராய்ச்சி மற்றும் தொழில்நுட்ப மேம்பாட்டு மையங்களை சிஎஸ்ஐஆர் அமைத்துள்ளது.
உயிரி தொழில்நுட்ப ஆராய்ச்சி உதவிக் குழு மூலம் இத்துறையில் ஸ்டார்ட்அப்களை உயிரி தொழில்நுட்பத்துறை ஆதரிக்கிறது. நாட்டில் உள்ள 18 மாநிலங்களில் 60 வழிகாட்டு மையங்களுக்கு இக்குழு ஆதரவளித்து, 1500-க்கும் மேலானோர் பயனாளிகளாக உள்ளனர்.
பல்வேறு துறைகளில் ஸ்டார்ட்அப்களை உருவாக்குவதற்காக அடல் இன்குபேஷன் சென்டர்களை  அடல் இன்னோவேஷன் மிஷன் அமைத்துள்ளதோடு, அடல் நியூ இந்தியா சேலஞ்ச் திட்டத்தையும் தொடங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814071
சமூக நிதி மற்றும் அதிகாரமளித்தல் அமைச்சகம்
என்பிசிஎஃப்டிசி, என்எஸ்எஃப்டிசி- இந்திய மத்திய வங்கி உடன்படிக்கையில் கையெழுத்து
மத்திய சமூக நீதி மற்றும் அதிகாரமளித்தல் அமைச்சகத்தின் கீழ், பொருளாதார ரீதியில் பின்தங்கியுள்ள எஸ்.சி மற்றும் ஓபிசி பிரிவினர் அடங்கிய தனிநபர் பயனாளிகளும், சுய உதவிக் குழுக்களும் பயனடையும் வகையில் செயல்படுத்தப்படும் விஸ்வாஸ் திட்டத்திற்கு மேலும் வலு சேர்க்கும் வகையிலான புரிந்துணர்வு உடன்படிக்கை செய்யப்பட்டுள்ளது. இதில் தேசிய பிற்படுத்தப்பட்டோர் பிரிவு நிதி மற்றும் மேம்பாட்டு கழகமும் , தேசிய எஸ்.சி பிரிவினர் நிதி மேம்பாட்டு கழகமும்  இந்திய மத்திய வங்கியுடன் கையெழுத்திட்டுள்ளன.
இதன்மூலம் ஓபிசி/எஸ்.சி சுய உதவிக் குழுக்கள் ரூபாய் 4 லட்சம் வரையும், ஓபிசி/எஸ்.சி தனி நபர்கள் ரூபாய் 2 லட்சம் வரையும் கடன்கள் பெறலாம். கடன் பெறுவோருக்கு 5 சதவீத வட்டி மானியத் தொகை நேரடியாக அவர்களது வங்கிக் கணக்கில் சேர்க்கப்படும்.
இந்த உடன்படிக்கையில் இந்திய மத்திய வங்கியின் களப்பொதுமேலாளர் திரு வி கே மகேந்திரு, தேசிய பிற்படுத்தப்பட்டோர் பிரிவு நிதி மற்றும் மேம்பாட்டுக் கழகத்தின் திட்டப் பொது மேலாளர் திருமதி அனுபமா சூத், தேசிய எஸ்.சி பிரிவினர் நிதி மேம்பாட்டுக் கழகத்தின் தலைமைப் பொது மேலாளர் திரு தேவானந்த் ஆகியோர் இந்தக் கழகங்களின் மேலாண் இயக்குநர் திரு கே நாராயண் முன்னிலையில் கையெழுத்திட்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678827
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள் குஜராத், மகாராஷ்டிரா மற்றும் தெலுங்கானாவுக்கு மத்தியக் குழு செல்ல உள்ளது மொத்த பரிசோதனைகள் 75 லட்சத்துக்கும் மேல்; குணமடையும் விகிதம் 57.43 விழுக்காடாக அதிகரிப்பு
மத்திய சுகாதார மற்றும் குடும்ப நல அமைச்சகத்தின் இணைச் செயலாளர் திரு லவ் அகர்வால் தலைமையிலான மத்தியக் குழு, 2020 ஜூன் 26 முதல் 29 வரை குஜராத், மகாராஷ்டிரா மற்றும் தெலுங்கானா ஆகிய மாநிலங்களுக்கு செல்ல உள்ளது. இந்தக் குழு, அம்மாநில அதிகாரிகளைத் தொடர்புகொண்டு, கொவிட்-19 தொற்றை நிர்வகிக்கும் முயற்சிகளை வலுப்படுத்தி அவர்களுடன் ஒருங்கிணைந்து செயல்படும்.
நாடு முழுவதும் சோதனை வசதிகள் கணிசமான அளவில் உயர்ந்துள்ளன. இந்தியாவில் இப்போது, கொவிட்டை கண்டறியும் 1007 பரிசோதனைச் சாலைகள் உள்ளன. இதில் அரசு பரிசோதனைச் சாலைகள் 734, தனியார் பரிசோதனைச் சாலைகள் 273.
நிகழ்நேர பிசிஆர்  அடிப்படையிலான சோதனைச் சாலைகள் – 559 , ட்ரூனேட்  அடிப்படையிலானச் சோதனைச் சாலைகள் – 364 , CBNAAT அடிப்படையிலான சோதனைச் சாலைகள் – 84  ஆகும்.
2020 ஜனவரியில் குறைவாக இருந்த கொவிட்-19 பரிசோதனை எண்ணிக்கை தற்போது கணிசமாக கூடியுள்ளது. கடந்த 24 மணி நேரத்தில் மட்டும் 2,07,871 பரிசோதனைகள் செய்யப்பட்டுள்ளன. இதுவரை 75,60,782 பரிசோதனைகள் மேற்கொள்ளப்பட்டுள்ளன.
கடந்த 24 மணி நேரத்தில், 13,012 கொவிட்-19 நோயாளிகள் குணமாகியுள்ளனர். இதுவரை, கொவிட்-19 தொற்றால் பாதிக்கப்பட்ட மொத்தம் 2,71,696 நோயாளிகள் குணமடைந்துள்ளனர். குணமடையும் விகிதம் 57.43 விழுக்காடாக அதிகரித்துள்ளது. தற்போது 1,86,514 நோயாளிகள் மருத்துவக் கண்காணிப்பில் இருக்கிறார்கள்.
கொவிட்-19 தொற்றால் பாதிக்கப்பட்டுள்ளவர்களின் எண்ணிக்கை, இந்தியாவைப் பொறுத்தவரை ஒரு லட்சத்துக்கு 33.39 நபராக உள்ளது. உலக அளவில் இந்த எண்ணிக்கை ஒரு லட்சத்துக்கு 120.21 ஆகும். இறப்பு எண்ணிக்கையைப் பொறுத்தவரை உலகிலேயே இந்தியாவில்தான் இறப்பு விகிதம் மிகக் குறைவு. கொவிட்-19 ஆல் இறப்பவர்களின் உலக சராசரி, ஒரு லட்சத்துக்கு 6.24 நபர் ஆகும். இந்தியாவில் இது ஒரு லட்சத்துக்கு 1.06 நபர் மட்டுமே.
---
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.05 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839241
நுகர்வோர் நலன், உணவு மற்றும் பொது விநியோகம் அமைச்சகம்
2025-க்குள் எத்தனால் சுத்திகரிப்பு திறன் இரட்டிப்பாகி, 20% கலப்பு இலக்கு எட்டப்படும்: உணவு, பொது விநியோக துறை செயலாளர்
பெட்ரோலுடன் எத்தனால் கலக்கும் திட்டம் குறித்து ஊடகவியலாளர்களிடம் உணவு, பொது விநியோக துறை செயலாளர் திரு சுதான்ஷு பாண்டே இன்று விளக்கினார்.
இந்தியாவில் எத்தனால் கலப்பிற்கான செயல்திட்டம் 2020-25 உலக சுற்றுச்சூழல் தினத்தன்று  பிரதமர் திரு நரேந்திர மோடியால் வெளியிடப்பட்டது. ஈ20 எரிபொருளை ஏப்ரல் 2023-க்குள் கிடைக்க செய்வதற்கான அறிவிப்பும் வெளியிடப்பட்டது.
2021 ஜூன் 2 அன்று ஈ12 மற்றும் ஈ15 கலப்பிற்கான பிஐஎஸ் வழிகாட்டுதல்களும் வெளியிடப்பட்டது குறிப்பிடத்தக்கது. ஈ100 விநியோக சோதனை திட்டத்திற்கான மூன்று இடங்களும் புனேவில் பிரதமரால் தொடங்கப்பட்டது.
தேவை மற்றும் விநியோக பிரச்சினைகளை தீர்க்க எடுக்கப்பட்ட பல்வேறு நடவடிக்கைகளின் காரணமாக, 2025-க்குள் நாட்டின் எத்தனால் சுத்திகரிப்பு திறன் இரட்டிப்பாகி, 20 சதவீத கலப்பு இலக்கு எட்டப்படும் என்று உணவு, பொது விநியோக துறை செயலாளர் கூறினார்.
நாட்டின் பொருளாதாரத்தின் மீது நேர்மறை தாக்கத்தை எத்தனால் கலந்த பெட்ரோல் உண்டாக்கும் என்றும், உள்நாட்டிலேயே உற்பத்தி செய்யப்பட்ட, மாசில்லாத, குறைவில்லாத எரிபொருளாக எத்தனாலை இத்திட்டம் ஊக்குவிக்கும் என்றும் திரு பாண்டே கூறினார். ஈ20 எரிபொருளின் பயன்பாடு கார்பன் மோனாக்சைடு வெளிப்பாட்டை 30-50 சதவீதம் வரையும் ஹைட்ரோகார்பன் வெளிப்பாட்டை 20 சதவீதம் வரையிலும் குறைப்பதால் சுற்றுச்சூழலும், சூழலியலும் மேம்படும் என்று அவர் கூறினார்.
கலப்பு இலக்குகளை எட்டுவதற்காக, சுத்திகரிப்பு திறனை அதிகரிக்குமாறு சர்க்கரை ஆலைகள் மற்றும் சுத்திகரிப்பு நிறுவனங்களை அரசு ஊக்கப்படுத்தி வருகிறது. அவர்கள் வங்கி கடன்கள் பெறுவதற்கான வசதிகளை அளித்து வரும் அரசு, வட்டி கழிவில் ஆறு சதவிதம் வரை ஏற்றுக்கொள்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727206
-----
(Visitor Counter : 244